Арганізатары зрабілі ўсё магчымае і немагчымае, каб фестываль стаўся святам і адначасова своеасаблівай “творчай майстэрняй”, карыснай для ўсіх удзельнікаў. Мінаблвыканкам, яго галоўнае ўпраўленне ідэалагічнай работы, культуры і па справах моладзі, Бярэзінскі райвыканкам, Мінскі абласны метадычны цэнтр народнай творчасці, Бярэзінскі РЦК, дзе адбываюцца ўсе прагляды, — кожны рабіў свой унёсак у агульную справу: ад фінансавання да хатніх страў для членаў журы, якія глядзелі спектакль за спектаклем.